open-index/open-wikipedia-markdown huggingface dataset:
ზუბრჟი

**ზუბრჟი** () — ქალაქი ჩეხეთის რესპუბლიკის ზლინის მხარეში. ზუბრჟი მდებარეობს ვსეტინის რაიონში.

## სახელწოდება
ქალაქის სახელწოდება ჩლიქოსან ცხოველ დომბასთანაა კავშირში, „ზუბრჟ" ჩეხურ ენაში სწორედ ამ ცხოველის ნიშნავს. დომბა ფართოდ იყო გავრცელებული ამ ტერიტორიაზე ქალაქის დაარსების პერიოდში. 

## გეოგრაფია
ზუბრჟი ქალაქ ვსეტინიდან ჩრდილო-აღმოსავლეთით დაახლოებით 18 კილომეტრში მდებარეობს. ის მდინარე როჟნოვის ბეჩვის ხეობაშია გაშენებული. ქალაქის ჩრდილოეთ ნაწილი მორავია-სილეზიის ბესკიდების ქედის ფერდობებზე მდებარეობს. ქალაქის ტერიტორიაზე ყველაზე მაღალი წერტილია კამენარკას მთა, რომელიც 862 მეტრზე მდებარეობს ზღვის დონიდან, კამენარკა ქალაქის უკიდურეს ჩრდილოეთით მდებარეობს.

## ისტორია
ზუბრჟი კრასნოელმა თავადებმა მონადირეთა დასახლების ადგილზე 1310 წელს დააარსეს. ეს იყო როჟნოვის მამულის ერთ-ერთი პირველი და ყველაზე დიდი სოფელი. ისტორიულად ხელოსნობა და ხელსაქმე მოსახლეობის მთავარ საარსებო წყაროს წარმოადგენდა. სოფელი რეგიონში ცნობილი იყო ხარისხიანი ქსოვილებითა და ნაქარგებით. ზუბრჟს ქალაქის სტატუსი 2002 წელს მიენიჭა.

## ღირსშესანიშნაობები
მინი|მარცხნივ|წმინდა კატერჟინას ეკლესია
ზუბრჟის მთავარი ღირსშესანიშნაობა წმინდა კატერჟინას ეკლესიაა, იგი 1785–1788 წლებში აშენდა. ქალაქის სულიწმიდის სამლოცველო 2000 წელს აშენდა. მცირე ღირსშესანიშნაობებია მოქანდაკე ვლადიმირ ნავრატილის მიერ შექმნილი ვლახური ოჯახის ქანდაკებები, პრეზიდენტ ტომაშ გარიგ მასარიკის ძეგლი და სიკვდილით დასჯილი პარტიზანების მემორიალი. 
365 წლის ასაკის კოლაჩეკის უთხოვარის ხეს სპეციალური დაცვის სტატუსია და ზუბრჟის მნიშვნელოვანი ღირსშესანიშნაობაა. მისი დიამეტრი თითქმის 3 მეტრია.

## ცნობილი ადამიანები
*ირჟი სვობოდა - ფრენბურთელი
*ზდენეკ პავლიჩეკი (დაბ. 1952) - ბიათლონისტი
*ტომაშ ჩიპი (დაბ. 1989) - ფრენბურთელი
*იაკუბ ჰრსტკა (born 1990) - ფრენბურთელი

## დაძმობილებული ქალაქები
* ფურთ-ან-დერ-ტრისტინგი, ავსტრია
* პალარიკოვო, სლოვაკეთი
* პოვაჟსკა-ბისტრიცა, სლოვაკეთი
* როსდორფი, გერმანია

## რესურსები ინტერნეტში
*

## სქოლიო
კატეგორია:ზლინის მხარის ქალაქები
კელჩი

**კელჩი** () — ქალაქი ჩეხეთის რესპუბლიკის ზლინის მხარეში. მდებარეობს ვსეტინის რაიონში. ქალაქის ცენტრს ჩეხეთის კულტურული ძეგლის სტატუსი აქვს მინიჭებული. კელჩი ხუთი ადმინისტრაციული ერთეულისგან შედგება. 

## სახელწოდება
ძველი გადმოცემების თანახმად კელჩის სახელწოდება მამაკაცის სახელი „კელეჩიდან" წარმოიშვა, თუმცა ეს ვერსია ნაკლებად სარწმუნოა. სავარაუდოდ დასახლების სახელწოდება ძველი სლავური სიტყვა „კელ“-იდანაა წარმოშობილი, რაც ქართულად „ეშვს" ნიშნავს. პტოლემეს რუკის მიხედვით, კელჩის წინამორბედ დასახლებას „ებურუმი" ეწოდებოდა. „ebur“ ლათინურად „მამონტის ეშვს“ ნიშნავს. სავარაუდოდ აქ მოგვიანებით მოსულმა სლავებმა სახელწოდება სლავურად თარგმნეს. 

## გეოგრაფია
კელჩი ქალაქ ვსეტინიდან ჩრდილო-დასავლეთით 20 კილომეტრში მდებარეობს. მისი მუნიციპალური ტერიტორია მორავია-სილეზიის მთისწინეთშია. ქალაქის ტერიტორიაზე არსებული უმაღლესი წეტილი 412 მეტრია ზღვის დონიდან. კელჩში მიედინება პატარა მდინარე იუჰინე.

## ისტორია
ისტორიულ წყაროებში კელჩი პირველად 1131 წელსაა მოხსენიებული, ამ დროს ქალაქი ოლომუცის ეპარქიას ეკუთვნოდა.  კელჩმა მის განვითარების პიკს 1251 წლის შემდეგ, ეპისკოპოს ბრუნო ფონ შაუენბურგის მმართველობის დროს მიაღწია. ქალაქის ტაძრის გარშემო ეპისკოპოსმა ახალი უბანი გააშენა და მას „ახალი კელჩი“ უწოდა. 

XIV საუკუნის ბოლოს კელჩი მძიმედ დაზარალდა ლუქსემბურგთა დინასტიის წარმომადგენლების, ორი ბიძაშვილის იობსტ მორავიელისა და პროკოპ მორავიელის ძალაუფლებისთვის ომის დროს. XV საუკუნეში ქალაქს თავს დაატყდა ჰუსიტური ომები და ამით ძალიან დასუსტდა.

ქალაქი XVI საუკუნეში აღდგა და აქ დაარსდა ლუდსახარში, რომელიც ქალაქის მოსახლეობის შემოსავლის მთავარ წყაროდ იქცა. დროებით შექმნილი ეს კეთილდღეობა ოცდაათწლიანი ომით დასრულდა. ამ ომის დროს ქალაქი რამდენჯერმე გადაწვეს და გაძარცვეს, ხოლო მოსახლეობა 80%-ით შემცირდა. კელჩი ამ ომის შედეგად პატარა სოფლად იქცა. ქალაქის სტატუსი მან XVIII საუკუნის ბოლოს დაიბრუნა.
XIX საუკუნეში კელჩმა სახელი გაითქვა ჩიბუხების წარმოებით. ამ საუკუნის მეორე ნახევარში კი ავეჯის წარმოება აყვავდა. მიუხედავად ხელოსნობის განვითარებისა, მრეწველობის განვითარება მაინც ვერ მოხერხდა. მეორე მსოფლიო ომის შემდეგ კელჩმა ქალაქის სტატუსი კვლავ დაკარგა და 1994 წლამდე სოფელი იყო, ამ წელს ის ისევ ქალაქი გახდა.

## ღირსშესანიშნაობები
მინი|მარცხნივ|კელჩის ციხე
კელჩის მთავარი ღირსშესანიშნაობა კელჩის ციხეა. ის 1585–1596 წლებში გვიანდელი გოტიკური არქიტექტურით აიგო. XVII საუკუნეში ციხესიმაგრე რენესანსის სტილის ციხესიმაგრედ გადააკეთეს. მოგვიანებით შენობას კვლავ შეუცვალეს არქიტექტურული სტილი და ბაროკოს სტილის შენობად აქციეს. დღეს მასში საშუალო პროფესიული სკოლაა განთავსებული.

კელჩის წმინდა პეტრესა და პავლეს სამრევლო ეკლესია პირველად 1247 წელსაა ნახსენები ისტორიულ წყაროებში. ეკლესიის ამჟამინდელი იერსახე 1780-იანი წლებით თარიღდება, როდესაც ის გვიანი ბაროკოს სტილში აღადგინეს. ეკლესიას იმპერიული სტილის ძვირფასი ინტერიერი აქვს. კელჩის ქალაქის მერია ადრეულ XVII საუკუნეშია აგებული.
მინი|წმინდა პეტრესა და პავლეს ეკლესია

## ცნობილი ადამიანები
*იაროსლავ კრჟიჩკა (1882–1969) - კომპოზიტორი და დირიჟორი
*ვოიტეხ იასნი (1925–2019) - რეჟისორი და სცენარისტი
*ვლასტიმილ ბუბნიკი (1931–2015) - ჰოკეისტი და ფეხბურთელი

## დაძმობილებული ქალაქები
* ლადცე, სლოვაკეთი
 

## რესურსები ინტერნეტში
*

## სქოლიო
კატეგორია:ზლინის მხარის ქალაქები
გიორგი ბარბაქაძე (ინჟინერი)

**გიორგი ბარბაქაძე** (დ. 14 იანვარი, 1955, პატარა გორი, ლაგოდეხი)—  ქართველი ინჟინერი.

## ბიოგრაფია 
1977 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი. 1977-2003 წლებში ოსტატად მუშაობდა რუსთავის „ფოლადკონსტრუქციის“ სამშენებლო-სამონტაჟო სამმართველოში, სამუშაოთა მწარმოებლად, N1 სამშენებლო უბნის უფროსად. 2003 წლიდან სათავეში უდგას შპს „ფოლადკონსტრუქციას“. შრომითი საქმიანობის სხდვადასხვა ეტაპზე უშუალოდ ხელმძღვანელობდა დიაბეტიან ბავშვთა სარეაბილიტაციო ცენტრის, N98 საშუალო სკოლას, პენოპლასტის საამქროს, ლუდის ქარხანა „ყაზბეგის“ მთავარ კორპუსს, ელიავას, ხოშარაულისა და წერეთლის ქუჩების სავაჭრო ცენტრების, მრავალფუნქციური შენობის გადასასვლელი ხიდს, რუსთავი 2-ის კორპუსს, კომპლექს „ბატუსის“ გუმბათოვანი სახურავს, ცემენტის, აზოტისა და მეტალურგიული ქარხნების სხვადასხვა ობიექტს, ამწემშენებელი ქარხნის მადნის საწყობს, კასპის ცემენტისა და საგურამოს ლუდის ქარხნებს, ფოთის ანგარს, ახალციხის საბაჟოს, „ჰეიდელბერგცემენტის“ სხვადასხვა ობიექტს, მცხეთის მუნიციპალიტეტის შენობისა და სხვა ნაგებობათა მშენებლობა-დამონტაჟებას.

## რესურსები ინტერნეტში 
## სქოლიო
კატეგორია:ქართველი ინჟინრები
კატეგორია:დაბადებული 14 იანვარი
კატეგორია:დაბადებული 1955
ემირჰან დემირჯანი

**ემირჰან დემირჯანი** () სრული სახელი **ემირჰან ჯიუნეითი დემირჯანი** () დაბადებული 20 იანვარს 2005 წელს გერმანიაში,მიუნხენში.ემირჰანი მიუხედავათ იმისა რომ დაიბადა გერმანიაში თამაშობს თურქეთის ახალგაზთა გუნდიზა.

## კლუბის კარიერა
### ახალგაზრდული კარიერა
როგორც ახალგადა მოთამაშემ ემირჰანმა დაიწყო თამაში ტსვ მილბერტშოფენის აკადემიისთვის 2012 წლიდან 2014 ამ დე, 2014 წელს ის გადავიდა 1860 მიუნხენში და 2017 მათ აკადემიაში თამაშობდა, ხოლო 2017-2024 წელებში თამაშობდა ბაიერნ მიუნხენში.

### ბაიერნ მიუნხენი 
ემირჰანი  ბაიერნის აკადემიაში  თამაშობდა  უეფას ახალგაზრდული ლიგა 2023 წლამდე სანამ კლუბის რეზერვი გუნდის წევრი არ გახდა, სადაც მან 22 თამაში ჩაატარა და გაიტანა 6 გოლი და შექმნა 5 ასისტი.

### უტრეხტი 
2025-2026 სეზონის დასწყებამდე ემირჰანი გადავიდა ნიდერლანდურ კლუბში უტრეხტში.

## საერთაშორისო კარიერა 
ემირჰანი თამაშობდა თურქეთის 17 წლამდე,თურქეთის 19 წლამდე და ახლა თამაშობს თურქეთის 21 წლამდე ნაკრებიზა. ის იყო მოთამაშე თურქეთის 19 წლამდე ნაკრებისა რომელიც 2024 წლის უეფას ევროპის 19-წლამდელთა ჩემპიონატი.

## რესურსები ინტერნეტში
## სქოლიო
კატეგორია:20 იანვარი
კატეგორია:ცოცხალი ადამიანები
სტეფანო ორლანდი

მინი|სტეფანო ორლანდის პორტრეტი
**სტეფანო ორლანდი** (; დ. 1681 – გ. 29 ივლისი, 1760) — იტალიელი მხატვარი, რომელიც ძირითადად ბოლონიაში მოღვაწეობდა არქიტექტურული პერსპექტივის მხატვრობით. იგი ცნობილია ფანტასტიკური არქიტექტურული ტილოების შექმნით, რომელიც „კაპრიჩის“ სახელითაა ცნობილი. 

## ბიოგრაფია 
იგი ვარჯიშობდა თავის მამასთან, ოდოარდო ორლანდისთან, რომელიც ლორენცო პასინელის მოწაფე იყო. სტეფანოს თავდაპირველად სურდა გამხდარიყო თაბაშირის მხატვარი, თუმცა შემდეგ სწავლა დაიწყო ადგილობრივი მხატვართან, რომელიც ცნობილია როგორც ანტონიო რიზინი. ამის შემდეგ ორლანდი შევიდა პომპეო ალდროვანდინის სტუდიაში, სადაც ისწავლა კვადრატურა. 1713 წელს პომპეოსთან ერთად წავიდა რომში, სადაც დაასრულა სცენოგრაფია კაპრანიკას თეატრისთვის. მან გააფორმა წმინდა იოანე და პეტრონიოს ეკლესია, მუშაობდა ფიგურულ მხატვარ ჯუზეპე გამბარინისთან ერთად. იგი იუზეპე ბიბიენას გავლენის ქვეშ იყო. 32 თვე რომში  ყოფნის შემდეგ, მხოლოდ 23 წლის ასაკში, იგი დაბრუნდა ბოლონიაში, მუშაობდა ჯოზეფო ორსონისთან ერთად კვადრატურაზე და ასევე შეასრულა სცენური დიზაინი ლუკასა და ტურინის თეატრებისთვის. ორლანდმა ჩამოაყალიბა თანამშრომლობა ვიტორიო ბიგარისთან.  ბოლონიაში დაბრუნების შემდეგ, მან შეასრულა დეკორაციები არქიეპისკოპოსის წმინდა პეტრეს ეკლესიაში,  ცენტურას ღვთისმშობლის ორატორიუმში და ორატორიელთა სამლოცველო წმინდ იაკობ მაიორეში. მან ასევე დახატა ალდროვანდის სასახლის კვადრატურის უმეტესი ნაწილი და შეასრულა კვადრატურა მონტის და ცელესტინების ეკლესიის მე-5 სამლოცველოსთვის კორპუს დომინის ეკლესიაში, ასევე წმინდა ვინსენტ ფერერის საკურთხეველ წმინდა პეტრონიოში.

იტალიის ფარგლებს გარეთ შექმნილ ნამუშევრებს შორისაა თავისებური ტილო, რომელზეც გამოსახულია ეკლესია წარმართული მსხვერპლშეწირვით ცეცხლმოკიდებულ საკურთხეველთან ინგლისში, საუთჰემპტონის საქალაქო ხელოვნების გალერეაში.

მან 1755 წელს ინსულტი მიიღო და ოთხი წლის განმავლობაში საწოლზე იყო მიჯაჭვული. მის მოსწავლეებს შორის იყვნენ გაეტანო ალემანი, ჯოვანი ზანარდი, პაოლო ბალარინი, ვინჩენცო ტორეჯიანი, ჯოვანი პაოლო ანდერლინი, ისევე როგორც მისი ვაჟები ფრანჩესკო,  სტეფანო ორლანდი უმცროსი და ჯოვანი ბატისტა სანდონი.

## სქოლიო 
კატეგორია:იტალიელი მხატვრები
კატეგორია:დაბადებული 1681
კატეგორია:გარდაცვლილი 29 ივლისი
კატეგორია:გარდაცვლილი 1760
კატეგორია:მხატვრები ანბანის მიხედვით
მეტამფეტამინი

**მეტამფეტამინი** (აკრონიმით N - მეთილფეტამინიდან) — ცენტრალური ნერვული სისტემის ძლიერი სტიმულატორი (CNS), რომელიც ძირითადად გამოიყენება როგორც რეკრეაციული ან მუშაობის გასაუმჯობესებელი ნარკოტიკი და ყურადღების დეფიციტთან (ADHD) საბრძოლველი მედიკამენტი. არის ტვინის ტრავმული დაზიანების განკურნების შესაძლო საშუალება. მეთამფეტამინი აღმოაჩინეს 1893 წელს და არსებობს როგორც ორი ენანტიომერი: ლევო-მეთამფეტამინი და დექსტრო-მეთამფეტამინი.

## ლიტერატურა
*Schep LJ, Slaughter RJ, Beasley DM (აგვისტო, 2010). "The clinical toxicology of metamfetamine". Clinical Toxicology. PMID 20849327. S2CID 42588722.
## რესურსები ინტერნეტში
* methamphetamine

## სქოლიო
კატეგორია:ქიმიური ნივთიერებები
კატეგორია:ნარკოკულტურა
კატეგორია:ნარკოტიკები პოპულარულ კულტურაში
მემენჩიზავრი

**მემენჩიზავრი** —  საუროპოდების დინოზავრების გადაშენებული გვარი, რომელიც ცნობილია მათი საოცრად გრძელი კისრებით, რომელიც სხეულის მთლიანი სიგრძის თითქმის ნახევარს შეადგენდა. გვარს მრავალი სახეობა მიენიჭა; თუმცა, ამ მიკუთვნებების ნამდვილობა ეჭვქვეშ დგება. ნამარხები ნაპოვნია სიჩუანის აუზსა და იუნანის პროვინციაში, ჩინეთში. აღწერილია ზემო შაშიმიაოს ფორმაციის რამდენიმე სახეობა, რომელთა გეოლოგიური ასაკი გაურკვეველია. თუმცა, მტკიცებულებები მიუთითებს, რომ ეს ფორმაცია გვიანი იურული პერიოდის ოქსფორდის სტადიაზე ადრე არ არის.  მ.ინოკანადორუმი ოქსფორდის სტადიით (161.2-დან 158.7 მილიონ წლამდე ) თარიღდება, ხოლო მ. ანუენსის ადრეული ცარცული პერიოდის აპტიუსის სტადიით (დაახლოებით 114.4 მილიონი წლის წინ). სახეობების უმეტესობა საშუალო-დიდი და დიდი ზომის საუროპოდი იყო, რომელთა სიგრძე დაახლოებით 15-დან 26 მეტრამდე (49-დან 85 ფუტამდე) მერყეობდა - შესაძლოა, 35 მეტრამდე (115 ფუტი) ორი ხერხემლის მიხედვით.

მემენჩიზავრი მასიური მცენარისმჭამელი ზავროპოდი დინოზავრი იყო,რომელიც დიპლოდოკუსს ჰგავდა. უზარმაზარი მცენარისმჭამელს სახელი იმ ადგილის მიხედვით დაერქვა, სადაც აღმოაჩინეს. მემენჩიზავრს შეეძლო კისრის დაგრძელება, რათა ხის კენწეროს მისწვდომოდა. არსებობს ვარაუდი რომ ისინი ჭაობებში ცხოვრობდნენ, მაგრამ ეს ნაკლებად სავარაუდოა.
## კლადოგრამა
## ლიტერატურა
*საყვარაშვილი ნ., 8000 საინტერესო პაქტი რომელიც აუცილებლად უნდა იცოდე, გამომცემლობა „პალიტრა L“, თბ., 2017 გვ.40
## რესურსები ინტერნეტში
*https://www.nhm.ac.uk/discover/dino-directory/mamenchisaurus.html
*https://www.prehistoric-wildlife.com/species/mamenchisaurus/
*https://dinopedia.fandom.com/wiki/Mamenchisaurus
## სქოლიო
პატაგოზავრი

**პატაგოზავრი** — ეუზავროპოდური დინოზავრის გადაშენებული გვარი პატაგონიის შუა ტრიასული პერიოდიდან. ის პირველად აღმოაჩინეს პატაგონიაში, არგენტინაში კანადონის ასფალტოს ფორმაციის დანალექებში, რომლებიც დაახლოებით 178 მილიონი წლის წინანდელია. მიუხედავად იმისა, რომ თავდაპირველად ამ ტაქსონის თორმეტი ეგზემპლარი აღმოაჩინეს, მათგან სულ მცირე ერთი შეიძლება სხვა გვარს ეკუთვნოდეს. 

## სქოლიო
პომპეო ალდროვანდინი

**პომპეო ალდროვანდინი** (; დ. 1677 – გ. 1735) — ბაროკოს პერიოდის იტალიელი მხატვარი. დაიბადა ბოლონიაში მხატვართა ოჯახში, ძირითადად ისწავლა თავისი ბიძაშვილისგან ტომასო ალდროვანდინისგან და ბევრი იმუშავა დრეზდენის, პრაღის და ვენის ეკლესიების, სასახლეების და თეატრების გაფორმებაში. გარდაიცვალა რომში. 
მინი|კორდონატა და პიაცა დელ კამპიდოლიო, რომი, ფეიერვერკებითა და ზეიმით, რომელიც პაპ კლემენტ XII კორსინის არჩევას აღნიშნავს.

## ლიტერატურა 
*

კატეგორია:იტალიელი მხატვრები
მაურელიო სკანავინი

**მაურელიო სკანავინი** (; დ. 1665, 7 მაისი — გ. 1698, 1 ივნისი) — ბაროკოს პერიოდის იტალიელი მხატვარი. ძირითადად მოღვაწეობდა ფერარაში. 

## ბიოგრაფია 
ფრესკის მხატვრობის სწავლა მან ფერარაში, ფრანჩესკო ფერარისთან ისწავლა, შემდეგ კი გარკვეული პერიოდი ბოლონიაში გაატარა, სადაც ზეთის საღებავებით ტილოზე მხატვრად მუშაობდა კარლო ჩინიანის ხელმძღვანელობით, იმ დროს, როდესაც ჯაკომო პარაოლინიც მისი მოსწავლე იყო. ის მხატვარ ბარუფალდის მეგობარი იყო.

ამბობენ, რომ ის გარდაიცვალა მელანქოლიისგან, რაც გამოწვეული იყო მისი შრომის ანაზღაურების არარსებობით. ბაროტი ამბობდა: „სიღარიბე და უბედურება, რომლებიც ყველგან თან ახლდა მას, იყო მისი სიკვდილის მიზეზი“.

## რესურსები ინტერნეტში 
*

## სქოლიო
კატეგორია:იტალიელი მხატვრები
კატეგორია:დაბადებული 1665
კატეგორია:დაბადებული 7 მაისი
კატეგორია:გარდაცვლილი 1698
კატეგორია:გარდაცვლილი 1 ივნისი
ლუტინი

მინი
**ლუტინი** () — ფრანგულ ფოლკლორსა და ზღაპრებში ხალისიანი გობლინი ან ჰობგობლინი. მდედრობით ლუტინს  ეწოდება ლუტინა (ფრანგულად წარმოთქმა: [lytin]).
ლუტინი (რომლის ერთ-ერთ სახეობად ითვლება Nain Rouge ანუ „წითელი ჯუჯა“) ნორმანდიის ფოლკლორში მსგავს როლს ასრულებს, როგორც სახლის სული ინგლისურ, გერმანულ და სკანდინავიურ ტრადიციებში. ლუტინი ინგლისურად ხშირად ითარგმნება შემდეგნაირად: ბრაუნი, ელფი, ფერია, გნომი, გობლინი, ჰობგობლინი, იმპი, ლეპრეკონი, პიქსი, პაკი, ჟეტინი ან სპრაიტი.
ზოგჯერ ლუტინი იღებს შეკაზმული ცხენის ფორმას — ამ სახით მას ეწოდება Le Cheval Bayard. ლუტინები ხშირად აგლეჯენ თმას ადამიანებს ან ცხენებს და ქმნიან  ელფურ კვანძებს (elf-locks).

ამ ზღაპარში, წითელი ქუდი ორი ბუმბულით ლუტინს უხილავს ხდის.

ასევე ამბობენ, რომ ლუტინები ეხმარებიან პერ ნოელს (ფრანგული სანტა კლაუსი) ლაპლანდიაში.

## სახელი და ეტიმოლოგია
ლუტინის სახელი ისტორიულად სხვადასხვა ფორმით გვხვდება. ის დასტურდება როგორც netun (ნეტუნი) დაახლოებით 1176–1181 წლებში კრეტიენ დე ტრუას (Chrétien de Troyes) ნაწარმოებში ივენი, ლომის რაინდი (Yvain, le Chevalier au Lion), როგორც ნუიტონი ბენუა დე სენტ-მორის (Benoît de Sainte-Maure) ტროაში (Troie), და როგორც ლუიტონი იგივე პერიოდში ვასის (Wace) მიერ დაწერილ რომან დე რუში (Roman de Rou). თავდაპირველად, ეს ტერმინი ზღვაში მცხოვრებ მონსტრს აღნიშნავდა.

მეორე მნიშვნელობა — „ბოროტზე უფრო საზიზღარი დემონის სახეობა, რომელიც ადამიანების შეწუხებას ცდილობს“ — ჩნდება XIV საუკუნის მეორე მეოთხედში, ფორმით luitin, ნაწარმოებში Le Chevalier de La Tour Landry.

ეტიმოლოგიურად, სიტყვა ლუტინი მომდინარეობს ლათინური Neptunus-იდან — რომაული ზღვის ღმერთის სახელიდან, რომელიც მოგვიანებით გვიანდელ ლათინურში წარმართულ ღმერთსაც აღნიშნავდა.

გარდაქმნა netum-დან nuiton-მდე, სავარაუდოდ, გავლენას განიცდიდა ძველი ფრანგულის სიტყვიდან nuit („ღამე“), ხოლო ფორმები luitun ~ luiton დაკავშირებულია ძველი ფრანგული luitier-დან (თანამედროვე ფრანგულად lutter — „ბრძოლა“).

## ლუტინები დეტროიტში
დეტროიტში ლუტინის ერთ-ერთი ცნობილი სახეობა არის Nain Rouge („წითელი ჯუჯა“), რომლის გამოჩენაც, ამბობენ, რომ ქალაქისთვის უბედურებისა და კატასტროფების მომასწავებელია.

ნენ რუჟი წარმოდგენილია როგორც ბავშვური აღნაგობის არსება, რომელიც ატარებს წითელ ან შავ ბეწვის ჩექმებს. ასევე აღწერილია, რომ მას აქვს „მბზინავი წითელი თვალები და ლპობამდე გაფუჭებული კბილები“.

## ლუტინები ნიუფაუნდლენდში
ფრანგულ-ნიუფაუნდლენდურ კულტურაშიც ლუტინი ფიგურირებს. განსაკუთრებით მას უკავშირებენ „ფერიების კვანძების“ (fairy-locks) წარმოქმნას — ანუ თმის ჩახლართვას, რასაც ფერიების ან სულიერი არსებების მოქმედებად მიიჩნევენ.

## სქოლიო
კატეგორია:ფრანგული ფოლკლორი
კატეგორია:ფრანგულენოვანი ლიტერატურა
ჯაკომო პაროლინი

მინი|„საიდუმლო ვახშამი“, ფერარას საკათედრო ტაძარი
**ჯაკომო პაროლინი** (; დ. 1 მაისი, 1663 — გ. 1733) — ბაროკოს პერიოდის იტალიელი მხატვარი. ძირითადად მოღვაწეობდა ფერარაში.

## ბიოგრაფია 
თავდაპირველად ის ჯოვანი ფრანჩესკო ვიტერბისთან ერთად ტურინში გაემგზავრა სამართლის შესასწავლად, თუმცა შემდეგ ფერწერის შესასწავლად პერუცინი ანკონიტანოსთან წავიდა. 1679 წელს ის ვიტერბისთან ერთად ბოლონიაში გაემგზავრა, სადაც კარლო ჩინიანისთან დაიწყო სწავლა. შემდეგ ის ტურინში, ვენეციასა და რომში გაემგზავრა. დაახლოებით 1699 წელს ის ფერარაში დაბრუნდა, სადაც დაქორწინდა. 

მან სან პაულოში კარმინის ტაძრის ჭერი მოხატა. ჩერტოზაში კი ჯვარცმა დახატა. მის მოსწავლეებს შორის იყვნენ ჯიროლამო გრეგორი და ჯოვანი ფრანჩესკო ბრაჩოლი.

## რესურსები ინტერნეტში 
*
*

კატეგორია:იტალიელი მხატვრები
კატეგორია:დაბადებული 1663
კატეგორია:დაბადებული 1 მაისი
კატეგორია:გარდაცვლილი 1733
გიომ კოლტე

**გიომ კოლტე** (, დ. 12 მარტი, 1598, პარიზი — გ. 11 თებერვალი, 1659, პარიზი) — ფრანგი პოეტი, დრამატურგი, მწერალი და მთარგმნელი. საფრანგეთის აკადემიის ერთ-ერთი დამფუძნებელი და პირველი წევრი (1634 წლიდან, № 23 ადგილი).

## ბიოგრაფია
ახალგაზრდობაში მუშაობდა სასამართლოში. სარგებლობდა კარგი რეპუტაციით თავის თანამედროვეებში და ჰქონდა რამდენიმე მნიშვნელოვანი პირის მფარველობა, მათ შორის კარდინალ რიშელიეს მხრიდან. რიშელიემ კოლტე შეიყვანა „ხუთ ავტორთა“ ჯგუფში, რომლებიც წერდნენ ლექსებს კარდინალის დრამატურგიული ჩანახატებისთვის, და ერთხელ პოეტს ექვსი ლექსის შექმნისთვის გადასცა 600 ლივრი.

1634 წელს კოლტე გახდა საფრანგეთის აკადემიის წევრი. მან მრავალი ნაშრომი დაწერა ფრანგული პოეზიის ისტორიაზე (მისი „ფრანგი პოეტების ცხოვრება“ შეიცავს მნიშვნელოვან ბიოგრაფიულ მასალას XVI საუკუნის საფრანგეთში არსებული პოეტური გაერთიანების - პლეადის პოეტებზე) და ლექსის ჟანრების თეორიაზე („ტრაქტატი სონეტზე“ და ამგვარი სხვა კვლევები შევიდა კოლტეს 1658 წელს გამოცემულ წიგნში „პოეტური ხელოვნება“).

გიომ კოლტე იყო ლიტერატურული ჯგუფის „Illustres Bergers“ წევრი, რომელიც აღიარებდა პასტორალურ (ჟანრი ლიტერატურაში, ფერწერაში, მუსიკაში და თეატრში, რომელიც აესტეთიზირებს მშვიდ და უბრალო სოფლის ცხოვრებას) პოეზიას.

ავტორია ლექსების, პასტორალების, ტრაგედიების. როგორც პოეტი, გოამ კოლტე გამორჩეული იყო სონეტებითა და ეპიგრამებით (კრებული „ეპიგრამები“, 1653; „სხვადასხვა ლექსები“, 1656).

თარგმნიდა ნაწარმოებებს, მათ შორის იაკოპო სანაცაროს ქმნილებებს.

## რესურსები ინტერნეტში
* 

## სქოლიო
კატეგორია:დაბადებული 12 მარტი
კატეგორია:დაბადებული 1598
კატეგორია:გარდაცვლილი 11 თებერვალი
კატეგორია:გარდაცვლილი 1659
კატეგორია:ფრანგი პოეტები
კატეგორია:ფრანგი მწერლები
კატეგორია:ფრანგი დრამატურგები
კატეგორია:ფრანგულენოვანი მწერლები
კატეგორია:მწერლები ანბანის მიხედვით
კატეგორია:XVII საუკუნის ფრანგი პოეტები
ტომასო ალდროვანდინი

მინი|ტომასო ალდროვანდინის პორტრეტი
**ტომასო ალდროვანდინი ** (; დ. 21 დეკემბერი, 1653 — გ. 23 ოქტომბერი, 1736) — ბაროკოს პერიოდის იტალიელი მხატვარი. ძირითადად ხატავდა პერსპექტიულ ხედებსა და არქიტექტურულ სიუჟეტებს, რომლებშიც ფიგურები მარკანტონიო ფრანჩესკინიმ და კარლო ჩინიანმა დახატეს. მან გააფორმა ეკლესიები, სასახლეები და თეატრები ფორლიში, ვერონაში, ვენეციაში, პარმაში, ტურინში, ფერარასა და გენუაში, განსაკუთრებით კი მის მშობლიურ ქალაქ ბოლონიაში. მის მოწაფეებს შორის იყო ჯოვანი ბენედეტო პაოლაცი. 

## ბიოგრაფია 
ის დაიბადა ბოლონიაში, 1653 წლის 21 დეკემბერს. ის იყო ოჯახის მთავარი მხატვარი და წევრი, რომელმაც დატოვა ყველაზე მეტი ნამუშევარი.

ხელოვნების სამყაროს ბიძამ, მაურომ გაეცნო, რის შემდეგაც სწავლობდა ჩეზარე ჯენარის აკადემიაში, შემდეგ კი ჩინიანის აკადემიაში. 

წმინდა ლუკას პორტიკის ორი სამლოცველოს მორთვის შემდეგ, ის ფორლიში გაემგზავრა, სადაც ბიძასთან და ჩინიანისთან ერთად სახალხო სასახლის დარბაზი მოხატა. შემდეგ ის ვენეციასა და ვერონაში, შემდეგ კი ფორლისა და ბოლონიის შტატში მუშაობდა. აქ ის მუშაობდა სან ბართოლომეოს პორტიკის, ასევე სხვადასხვა სასახლეების მორთვაზე, მაგალითად, მარესკალკის სასახლეში, სადაც ფიგურებს ქმნიდნენ ფელიჩე ჩინიანი, რანუცი, ძანიბონი, გრასი, ფონგარინი. 

ის ბევრს მუშაობდა პარმაში, სადაც ჯერ კიდევ ახალგაზრდა ასაკში ასრულებდა კვადრატურულ ნამუშევრებს პალაცო-დელ-ჯარდინოს ოთახებში, რომლებიც კარლო ჩინიანისა და მარკანტონიო ფრანჩესკინის მიერ იქნა მორთული 1681 წელს.შემდეგ ის ტურინში გაემგზავრა, სადაც ჯოვანი ანტონიო ბურინისთან ერთად სკალცის ეკლესიაში და ბაგნასკოს სახლში მუშაობდა. 

1692 წელს ის ბოლონიაში იმყოფებოდა მადონა დეი პოვერის ეკლესიის მთავარი სამლოცველოს მოსახატად.

მის მიერ შესრულებული ყველაზე მნიშვნელოვანი ნამუშევარი გენუაში შესრულდა, სადაც ის, თითქმის ოცი წელი ცხოვრობდა. ის ასევე მუშაობდა რამდენიმე ეკლესიაში. 

გარდაიცვალა ბოლონიაში 1736 წლის 23 ოქტომბერს და დაკრძალეს წმინდა მამოლოს ეკლესიაში.

## რესურსები ინტერნეტში 
*
*Getty ULAN entry.

## სქოლიო 
კატეგორია:იტალიელი მხატვრები
კატეგორია:დაბადებული 1653
კატეგორია:დაბადებული 21 დეკემბერი
კატეგორია:გარდაცვლილი 1736
კატეგორია:გარდაცვლილი 23 ოქტომბერი
მიღმურისა და სააქაოსი

**მიღმურისა და სააქაოსი** (შვიდი სადიდო და სამი საბავშვო პიესა) — მიხო მოსულიშვილის 2024 წლის პიესების კრებული.

## ანოტაცია 
პიესების კრებული „მიღმურისა და სააქაოსი“ (ავტორის მიერ შესრულებული თოთხმეტი ილუსტრაციით) მიხო მოსულიშვილის მეთვრამეტე წიგნია.

წიგნი წარმოადგენს ავტორის მიერ 2002-2018 წლებში დაწერილ პიესებს, რომელთაგან რამდენიმე დადგმულია საქართველოს სხვადასხვა თეატრების სცენებზე.

რედაქტორი ხათუნა პაპუაშვილი. წიგნის ყდის დიზაინი ეკუთვნის ლევან თითმერიას.

## შინაარსი
წიგნი „მიღმურისა და სააქაოსი“ შედგება შემდეგი პიესებისგან: 
 
**შვიდი სადიდო პიესა**

• *უკანასკნელი თოლია*

• *თეთრი პელიკანი*

• *ფორე მოსულიშვილი*

• *გიაურ-ყუში*

• *გზა დაკარგული სიყვარულისკენ*

• *ვაჟა-ფშაველა, ანუ უნახავის დანახვა*

• *მარხა ცათიაშვილი*

**სამი საბავშვო პიესა**

• *ოფოფების თეატრი*

• *მოპარული ახალი წლის ზღაპარი*

• *მხიარული დამბაჩა*

## პრემიები და ჯილდოები 
* ლიტერატურული კონკურსის „მაჩაბელი“ მთავარი პრიზი ნომინაციაში „წლის საუკეთესო დრამატული ნაწარმოები“ წიგნისათვის „მიღმურისა და სააქაოსი (შვიდი სადიდო და სამი საბავშვო პიესა)“, 25 ივლისი, 2025

## რესურსები ინტერნეტში 
* Migmurisa da saaqaosi
* მიღმურისა და სააქაოსი (შვიდი სადიდო და სამი საბავშვო პიესა) 

კატეგორია:მიხო მოსულიშვილის ნაწარმოებები
კატეგორია:2024 წლის წიგნები
კატეგორია: ქართული პიესები
კატეგორია:მიხო მოსულიშვილის პიესები
ქიმიური რაკეტული ძრავა

[thumb|თხევადსაწვავიანი რაკეტული ძრავა [РД-170]]
**ქიმიური რაკეტული ძრავა** — რაკეტული ძრავა, რომელშიც წევის შესაქმნელად გამოყენებულია საწვავის ქიმიური ენერგია. ქიმიურ რაკეტულ ძრავებში იყენებენ თხევად, მყარ და ჰიბრიდულ სარაკეტო საწვავს. ამის შესაბამისად განასხვავებენ თხევადსაწვავიან რაკეტულ ძრავებს, მყარსაწვავიან რაკეტულ ძრავებს და ჰიბრიდული საწვავით მომუშავე რაკეტულ ძრავებს. კოსმოსური საფრენი აპარატების დამხმარე სისტემებისათვის დამუშავებულია ისეთი ქიმიური რაკეტული ძრავა, რომელშიც გამოყენებულია თხევადი საწვავის ორთქლი, წყლის ელექტროლიზის აირისებრი პროდუქტები ან აირისებრი მონოსაწვავი. ქიმიური რაკეტული ძრავას დანადგარები ავითარებენ წევას ნიუტონის ნაწილებიდან ათეულ მეგანიუტონამდე და კუთრ იმპულსს 5 კნ·წმ/კგ-მდე.

## ლიტერატურა
კორიჩანი

**კორიჩანი** () — ქალაქი ჩეხეთში, ზლინის მხარეში. მდებარეობს კრომერჟიჟის რაიონში. ქალაქი ოთხი მუნიციპალური ნაწილისგან შედგება.

## გეოგრაფია
კორიჩანი რაიონულ ცენტრ კრომერჟიჟიდან სამხრეთ-დასავლეთით 26 კილომეტრში მდებარეობს. მისი ტერიტორიის აღმოსავლეთ ნაწილი ლიტენჩიცეს ბორცვებზე მდებარეობს, დასავლეთ ნაწილში კი ხრჟიბის ქედის ტყიანი ფერდობებია. კორიჩანის ტერიტორიაზე მდებარე ყველაზე მაღალი წერტილია ოცასეკის გორა, რომელიც 553 მეტრ სიმაღლეზეა ზღვის დონიდან. კორიჩანში მიედინება მდინარე კიიოვკა. 1953–1958 წლებში ქალაქის მახლობლად აშენდა კორიჩანის საგუბარი, რომელიც წყალდიდობების კონტროლისთვის და სასმელი წყლის წყაროდ გამოიყენება.  

## ისტორია
მინი|მარცხნივ|წმინდა ლავრენტის ეკლესია
კორიჩანი ისტორიულ წყაროებში პირველად 1321 წელსაა მოხსენიებული. 1349 წელს ის სავაჭრო ქალაქად იხსენიება. 1327 წლიდან 1333 წლამდე აქ ციმბურკის ციხე ააგეს, რომელიც აქაური სათავადო მამულის ცენტრად იქცა.

XVII საუკუნეში ციხემ მისი მნიშვნელობა დაკარგა და 1720 წელს გაუკაცრიელდა. 

კორიჩანელი ებრაელების შესახენ ინფორმაცია პირველად 1567 წლის თარითით გვხვდება წყაროებში. მათმა რაოდენობამ პიკს XIX საუკუნეში მიაღწია. ჰოლოკოსტის შედეგად ებრაელებმა ამ ქალაქში ცხოვრება შეწყვიტეს. ქალაქის სტატუსი დასახლებამ 1967 წელს მიიღო. 

## ღირსშესანიშნაობები
ქალაქში მდებარე ციმბურკის ციხე გოთურ-რენესანსული სტილის ციხესიმაგრეა. ის ტურისტული ღირშესანიშნაობაა და ღია ვიზიტორთათვის. 
კორიჩანის წმინდა ლავრენტის ეკლესია 1350 წელსაა აგებული. დღევანდელი სახით ის XVII საუკუნეში აღადგინეს. ისტოირული ძეგლია ებრაული სასაფლაო, სადაც ყველაზე ძველი საფლავი 1674 წლითაა დათარიღებული.

## ცნობილი ადამიანები
*იგნაზ გროსმანი (1825–1897) - რაბინი
*ოსკარ როსენფელდი (1884–1944) - ავსტრიელი-ებრაელი მწერალი
*რუდოლფ რაფაელ კოლიში (1867–1922) - ავსტრიელი ექიმი

## დაძმობილებული ქალაქები
* ლეჰოტა, სლოვაკეთი

## რესურსები ინტერნეტში
*

## სქოლიო
ელექტრული რაკეტული ძრავა

**ელექტრული რაკეტული ძრავა** — რაკეტული ძრავა, რომელშიც მუშა სხეული ელექტრული ენერგიის მეშვეობით ძლიერ დიდი სიჩქარით გამოედინება, რაც შეუძლებელია ჩვეულებრივი ქიმიური ენერგიით მომუშავე რაკეტულ ძრავაში. ელექტრული რაკეტული ძრავას დამახასიათებელია მეტად მაღალი კუთრი იმპულსი, ელექტრომალური დანადგარის დიდი ფარდობითი წონა (უმთავრესად მაშინ როცა ძრავა ატომურრეაქტორიანია). ელექტრული რაკეტული ძრავას გამოყენება შეიძლება მხოლოდ კოსმოსური რაკეტის ზედა საფეხურზე პირველი კოსმოსური სიჩქარის მინიჭების შემდეგ. ელექტრული რაკეტული ძრავამ რაკეტის მეშვეობით რომ მეორე კოსმოსური სიჩქარე განავითაროს, რამდენიმე თვე უნდა იმუშაოს. შექმნილია ექსპერიმენტული ელექტროთერმული, ელექტრომაგნიტური, ელექტროსტატიკური, იონური ელექტრული რაკეტული ძრავები. სსრკ-ში „ზონდის“ სერიის ავტომატურ საპლანეტათშორისო სადგურებში და „კოსმოსის“ სერიის დედამიწის ხელოვნურ თანამგზავრებზე მიმდინარეობდა ელექტრული რაკეტული ძრავას გამოცდა. 

## ლიტერატურა
ჯოვანი პერუცინი

**ჯოვანი პერუცინი** (; დ. 1629 — გ. 1694) — ბაროკოს პერიოდის იტალიელი მხატვარი.

## ბიოგრაფია
მისი მამა, დომენიკო, ასევე მხატვარი იყო. ჯოვანი ანკონაში დაიბადა და სიმონე კანტარინის მოსწავლე გახდა. ანკონაში მან სპედალესთვის დახატა „წმინდა იოანეს თავის მოკვეთა“, ხოლო კარმელიტანელებისთვის „სანტა ტერეზა“. გარკვეული პერიოდის განმავლობაში ის ბოლონიაში ცხოვრობდა, სადაც წმინდა ვიტალი ედ აგრიკოლას ეკლესიისთვის დახატა „სულიწმინდის გადმოსვლა“ და ამავე სახელწოდების ეკლესიისთვის „სანტა ჩეჩილია“. იგი ტურინში, სავოიის სამეფო კარზე მიიწვიეს, სადაც მას წმინდა მავრიკიოსა და ლაზარეს ორდენის რაინდის წოდება მიანიჭეს. მან რამდენიმე ფრესკა დახატა პავიაში, გისლიერის კოლეჯის სამლოცველოში.

გარდაიცვალა მილანში. მისი ვაჟები, პაოლო და დომენიკო პერუცინი უმცროსები, ასევე მხატვრები იყვნენ.

## ლიტერატურა 
*

## სქოლიო
კატეგორია:იტალიელი მხატვრები
კატეგორია:დაბადებული 1629
კატეგორია:გარდაცვლილი 1694
გაეროს უშიშროების საბჭოს რეზოლუცია 50

**გაეროს უშიშროების საბჭოს რეზოლუცია 50** მიღებულია 1948 წლის 29 მაისს, მოუწოდებდა ყველა მთავრობას და ავტორიტარს, რომლებიც ჩართულები იყვნენ პალესტინის კონფლიქტში, რომ გამოეცათ ბრძანება ყველა შეიარაღებული ძალადობრივი მოქმედების შეჩერების შესახებ ოთხი კვირის განმავლობაში, თავი შეეკავებინათ ნებისმიერი საბრძოლო პერსონალის შეყვანისგან და საომარი მასალების იმპორტისგან ან ექსპორტისგან პალესტინაში, ეგვიპტეში, ერაყში, ლიბანში, საუდის არაბეთში, სირიაში, იორდანიაში ან იემენში ცეცხლის შეწყვეტის განმავლობაში.

რეზოლუცია ასევე მოუწოდებდა ყველა მთავრობას და ავტორიტარს, გაეკეთებინათ ყველაფერი, რაც მათ ძალებში იყო, რათა უზრუნველეყოფილიყო წმინდა ადგილების უსაფრთხოება ამ რეგიონში, ასევე ქალაქ იერუსალიმის უსაფრთხოება და უზრუნველეყოფილიყო მათზე თავისუფალი წვდომა. დაავალა გაეროს მედიატორს პალესტინაში, დაკავშირებოდა ყველა ჩართულ მხარეს, რათა ეზრუნა ზავის შესრულებაზე და შესთავაზა მას იმდენი სამხედრო დამკვირვებელი, რამდენიც ამ მიზნისათვის აუცილებელი იქნებოდა. რეზოლუციამ გადაწყვიტა, რომ თუ მასში და წინა რეზოლუციებში დადგენილი პირობები დაირღვეოდა, საბჭო ხელახლა განიხილავდა ამ საკითხს გაეროს ქარტიის მე-7 თავის მოქმედების მიზნით. 

რეზოლუცია მიიღეს ნაწილებად; რეზოლუციაზე მთლიანობაში ხმის მიცემა არ მომხდარა.

## რესურსები ინტერნეტში
*[Text of Resolution at undocs.org](https://undocs.org/S/RES/50(1948))

0050
კატეგორია:გაეროს უშიშროების საბჭოს რეზოლუციები პალესტინის შესახებ
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1948 წელი ისრაელში
კატეგორია:1948 წელი პალესტინაში
პლაზმური რაკეტული ძრავა

**პლაზმური ძრავა** — რაკეტული ძრავა, რომელშიც მუშა სხეული ღებულობს აჩქარებას, როცა იგი პლაზმის მდგომარეობაშია. მუშა სხეულის გამოდინების სიჩქარე, რომელიც მას პლაზმის ძრავაში აქვს, გაცილებით უფრო მაღალია, ვიდრე ჩვეულებრივი აირდინამიკული (ქიმიური ან თბური) ძრავების ზღვრული სიჩქარე. გამოდინების სიჩქარის გაზრდა მუშა ეულის ნაკლები ხარჯის პირობებში იძლევა მოცემული წევის მიღების შესაძლებლობას, რაც ამსუბუქებს რაკეტული სისტემის მასას. საბჭოთა და ამერიკულ კოსმოსურ საფრენ აპარატებში იყენებენ პლაზმურ ელექტრორეაქტიულ ძრავებს ასეთ პლაზმურ ძრავების მუშა სხეულში ატარებენ ენერგიის ბორტული წყაროდან მიღებულ ელექტროდენს, რის შედეგად იქმნება ათეულ ათასობით გრადუსი ტემპერატურის მქონე პლაზმა. შემდგომ პლაზმას ანიჭებენ აჩქარებას ან აირდინამიკურად, ან ამპერის ძალის ხარჯზე (ეს ძალა წარმოიქმნება დენისა და მაგნიტური ველის ურთიერთქმედებისას).

## ლიტერატურა
კატეგორია:რაკეტული ძრავები
Mayhem (ალბომი)

***Mayhem*** () — ამერიკელი მომღერლის, ლედი გაგას მეშვიდე სტუდიური ალბომი, რომელიც გამოქვეყნდა 2025 წლის 7 მარტს. ალბომი გამოიცა ლეიბლებ Streamline Records და Interscope Records-ის მიერ. ალბომი ჩანაწერილია Malibu-ში მდებარე Shangri-La სტუდიაში და Burbank-ში Glenwood Place სტუდიაში. მასში მონაწილეობენ პროდიუსერები ენდრიუ უოტი, სერკუტი და გესაფელსტაინი. *Mayhem*-ში ლედი გაგა უბრუნდება თავისი პოპ ρίζებს, სადაც ალბომში ისმის სინთ-პოპი, დისკო, ელექტრო, ფანკი და ინდუსტრიული დანსი.

## მუსიკალური სტილი და თემები 
ალბომი გამოირჩევა მრავალფეროვანი ჟანრებით და მაქსიმალისტური მიდგომით. ტექსტებში ხშირად განიხილება სიყვარული, ქაოსი, პოპულარობა, იდენტობა და სურვილები. მუსიკალური და ვიზუალური ნაწილი ერთმანეთთანაა შეთავსებული, რაც ასახავს არტისტის შემოქმედებით გზას.

## კრიტიკული მიღება 
ალბომი მოიპოვა დადებითი გამოხმაურება კრიტიკოსებისგან და გულშემატკივრებისგან. აღინიშნა ლედი გაგას ვოკალური მრავალფეროვნება და ინოვაციური პროდაქშენი.

## სიმღერების სია 
## ჩარტები 
### ყოველკვირეული ჩარტი 
## სერტიფიცირებები და გაყიდვები 
## რესურსები ინტერნეტში 
*

## სქოლიო 

კატეგორია:2025 წლის ალბომები
კატეგორია:ლედი გაგას ალბომები
კატეგორია:ალბომები ლედი გაგას პროდიუსერობით
კატეგორია:Interscope Records-ის ალბომები
ჯოვანი ფრანჩესკო ბრაჩოლი

**ჯოვანი ფრანჩესკო ბრაჩოლი** (; დ. 1697 — 16 ივლისი, 1762) — ბაროკოს პერიოდის იტალიელი მხატვარი. ძირითადად მოღვაწეობდა ფერარაში. 

## ბიოგრაფია 
დაიბადა ფერარაში, 1697 წელს. თავდაპირველად ჯაკომო პაროლინისთან სწავლობდა, შემდეგ კი ბოლონიაში ჯუზეპე მარია კრესპისთან. ფერარაში ძირითადად რელიგიური ჟანრის ნამუშევრებს ხატავდა. ფერარაში დაბრუნების შემდეგ მან ეკლესიებისა და მონასტრებისთვის ხატების დახატვა დაიწყო. ის ფერარაში გარდაიცვალა. ლადერჩის თქმით, მისი სევდა სიგიჟეში გადაიზარდა. 

## ლიტერატურა 
*
*

## სქოლიო 
კატეგორია:იტალიელი მხატვრები
კატეგორია:დაბადებული 1697
კატეგორია:გარდაცვლილი 1762
კატეგორია:გარდაცვლილი 16 ივლისი
გაეროს უშიშროების საბჭოს რეზოლუცია 61

**გაეროს უშიშროების საბჭოს რეზოლუცია 61** მიიღეს 1948 წლის 4 ნოემბერს, რომლის მიხედვითაც გადაწყდა, რომ გაეროს უშიშროების საბჭოს რეზოლუცია 54-ით დამყარებული ზავი ძალაში უნდა დარჩენილიყო პალესტინის მომავალი მდგომარეობის მშვიდობიანი მოწესრიგებამდე. ამ მიზნით, საბჭომ ბრძანება გასცა, რომ რეგიონში განლაგებული ძალები უკან დაბრუნებულიყვნენ 14 ოქტომბერს დაკავებულ პოზიციებზე, ხოლო მოქმედ მედიატორს მიენიჭა უფლებამოსილება, დაედგინა დროებითი ხაზები, რომელთა მიღმაც ჯარების გადაადგილება არ უნდა მომხდარიყო. საბჭომ ასევე დააწესა, რომ ნეიტრალური ზონები უნდა ჩამოყალიბებულიყო მხარეებს შორის მოლაპარაკებების შედეგად, ხოლო ამის შეუძლებლობის შემთხვევაში - მოქმედი მედიატორის გადაწყვეტილებით.

რეზოლუცია ასევე ნიშნავდა კომიტეტს, რომელიც შედგებოდა საბჭოს ხუთი მუდმივი წევრისა და ბელგიისა და კოლუმბიისგან, რათა კონსულტაცია გაეწია მოქმედი მედიატორისთვის და ერთი ან ორივე მხარის მიერ რეზოლუციის შეუსრულებლობის შემთხვევაში, ერჩია საბჭოსთვის, თუ რა შემდგომი ღონისძიებების მიღება იქნებოდა მიზანშეწონილი ქარტიის მეშვიდე თავის შესაბამისად.

რეზოლუცია მიიღეს ცხრა ხმით ერთის წინააღმდეგ (უკრაინის სსრ), საბჭოთა სოციალისტური რესპუბლიკების  კავშირმა კი თავი შეიკავა ხმის მიცემისგან.

## რესურსები ინტერნეტში
*[Text of the Resolution at undocs.org](https://undocs.org/S/RES/61(1948))

0049
კატეგორია:გაეროს უშიშროების საბჭოს რეზოლუციები პალესტინის შესახებ
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1948 წელი ისრაელში
კატეგორია:1948 წელი პალესტინაში
გაეროს უშიშროების საბჭოს რეზოლუცია 47

**გაეროს უშიშროების საბჭოს რეზოლუცია 47** მიღებულია  1948 წლის 21 აპრილს, ეხება ქაშმირის კონფლიქტის მოგვარებას. ინდოეთისა და პაკისტანის არგუმენტების მოსმენის შემდეგ, საბჭომ გაზარდა გაეროს კომისიის ზომა, რომელიც შეიქმნა წინა რეზოლუცია 39-ის მიხედვით, ხუთ წევრამდე, ასევე დაავალა კომისიას წასვლა ქვეკონტინენტზე და ინდოეთისა და პაკისტანის მთავრობების დახმარება მშვიდობისა და წესრიგის აღდგენაში, ასევე რეფერენდუმისთვის მომზადება ქაშმირის ბედის გადასაწყვეტად.

რეზოლუცია რეკომენდაციას იძლეოდა დავის მოგვარების სამეტაპიანი პროცესისთვის. პირველ ეტაპზე, პაკისტანს ევალებოდა უკან დაეხია ყველა თავისი მოქალაქე, რომლებიც შევიდნენ ქაშმირში ბრძოლის მიზნით. მეორე ეტაპზე, ინდოეთს ევალებოდა თანდათანობით შეემცირებინა თავისი ძალები მინიმალურ დონემდე, რომელიც საჭირო იყო კანონისა და წესრიგისთვის. მესამე ეტაპზე, ინდოეთს ევალებოდა დაენიშნა პლებისციტის ადმინისტრატორი, რომელსაც გაერთიანებული ერების ორგანიზაცია წარადგენდა და რომელიც ჩაატარებდა თავისუფალ და მიუკერძოებელ რეფერენდუმს.

რეზოლუცია მიიღეს პარაგრაფ-პარაგრაფად; მთლიან რეზოლუციაზე ხმის მიცემა არ მომხდარა. 

ინდოეთმა და პაკისტანმა ორივემ გააჩინა ოპოზიცია რეზოლუციისადმი. თუმცა, ისინი მიესალმნენ გაეროს კომისიის მედიაციას. თავისი მედიაციის მეშვეობით, კომისიამ გააფართოვა და შეცვალა უშიშროების საბჭოს რეზოლუცია, მიიღო ორი საკუთარი რეზოლუცია, რომლებიც მიიღო როგორც ინდოეთმა, ისე პაკისტანმა. შემდგომ, 1949 წლის დასაწყისში კომისიამ მიაღწია ცეცხლის შეწყვეტას. თუმცა, ზავმა ვერ მიაღწია დემილიტარიზაციის პროცესზე უთანხმოების გამო. მნიშვნელოვანი ძალისხმევის შემდეგ, კომისიამ გამოაცხადა თავისი წარუმატებლობა 1949 წლის დეკემბერში. 

## ლიტერატურა 
* 
* 
* 
* 
* 
* 

## რესურსები ინტერნეტში 
* Records of the United Nations Commission for India and Pakistan (UNCIP) (1948-1950)  at the United Nations Archives
* [Text of Resolution at undocs.org](https://undocs.org/S/RES/47(1948))
* S/995: UNCIP Resolution of 13 August 1948, United Nations Digital Library, retrieved 10 August 2019.
* The Secretary of State to the Embassy of India, 26 March 1949, *Foreign Relations of the United States, 1949, The Near East, South Asia, and Africa, Volume VI*, US Department of State.
* Pakistani perspective on the UN resolution , Pakistan Mission to the United Nations.

კატეგორია:გაეროს უშიშროების საბჭოს 1948 წლის რეზოლუციები
კატეგორია:გაეროს უშიშროების საბჭოს რეზოლუციები პაკისტანის შესახებ
კატეგორია:გაეროს უშიშროების საბჭოს რეზოლუციები ინდოეთის შესახებ
კატეგორია:1948 წელი ინდოეთში
კატეგორია:1948 წელი პაკისტანში
გაეროს უშიშროების საბჭოს რეზოლუცია 62

**გაეროს უშიშროების საბჭოს რეზოლუცია 62** რომელიც მიღეს 1948 წლის 16 ნოემბერს, მოითხოვდა ზავის შეწყვეტას პალესტინის ყველა სექტორში, რათა ხელი შეეწყო მაშინდელი ზავის დამყარებიდან (რომელიც დადგენილია გაეროს უშიშროების საბჭოს 54 რეზოლუცით) მუდმივ მშვიდობაზე გადასვლისთვის.

რეზოლუციაზე მთლიანობაში ხმის მიცემა არ მომხდარა, რადგან იგი ნაწილ-ნაწილ დაიყო ხმის მიცემისთვის.

## რესურსები ინტერნეტში
*[Text of the Resolution at undocs.org](https://undocs.org/S/RES/62(1948))

0062
კატეგორია:გაეროს უშიშროების საბჭოს რეზოლუციები პალესტინის შესახებ
კატეგორია:1948 წელი პალესტინაში
კატეგორია:1948 წელი ისრაელში
კატეგორია:გაეროს უშიშროების საბჭოს რეზოლუციები ისრაელის შესახებ
გაეროს უშიშროების საბჭოს რეზოლუცია 60

**გაეროს უშიშროების საბჭოს რეზოლუცია 60** მიიღეს
1948 წლის 29 ოქტომბერს, განსაზღვრავდა, რომ უნდა შექმნილიყო ქვეკომიტეტი შემდეგი ქვეყნების შემადგენლობით: დიდი ბრიტანეთი, ჩინეთის რესპუბლიკა, საფრანგეთი, ბელგია და უკრაინის საბჭოთა სოციალისტური რესპუბლიკა, რათა განეხილა ყველა ის ცვლილება და შესწორება, რომლებიც შემოთავაზებული იყო მეორე გადახედილ სარეზოლუციო პროექტზე, რომელიც მოცემული იყო S/1059/Rev.2 დოკუმენტში და მომზადებულიყო გადახედილი სარეზოლუციო პროექტი საბჭოს სახელით.

რეზოლუცია მიიღეს ხმის მიცემის გარეშე.

## რესურსები ინტერნეტში
*[Text of the Resolution at undocs.org](https://undocs.org/S/RES/60(1948))

0050
კატეგორია:გაეროს უშიშროების საბჭოს რეზოლუციები პალესტინის შესახებ
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1948 წელი ისრაელში
კატეგორია:1948 წელი პალესტინაში
გაეროს უშიშროების საბჭოს რეზოლუცია 58

**გაეროს საბჭოს რეზოლუცია 58** მიიღეს 1948 წლის 28 სექტემბერს. შვეიცარიის კონფედერაცია ახლახან შეუერთდა *საერთაშორისო სამართლიანობის სასამართლოს* (ICJ), მაგრამ იმ დროისთვის არ იყო გაერთიანებული ერების წევრი და საბჭოს რეკომენდაციების გაწევა თხოვა. საბჭომ რეკომენდაცია გაუწია შვეიცარიას და ნებისმიერ სხვა სახელმწიფოს, რომელიც ამ მდგომარეობაში აღმოჩნდებოდა, ნებადართული იქნებოდა მონაწილეობა მიეღო გენერალური ასამბლეის ყველა ელემენტში, რომელიც შეეხებოდა ICJ-ს, მათ შორის ახალი წევრების ნომინაცია, არჩევნები და ა.შ.

საბჭომ ასევე განაცხადა, რომ ამ ერებს მოეთხოვებოდა გადასახადების გადახდა სასამართლოს ხარჯებში წვლილის შეტანის მიზნით და თუ ისინი ვერ შეძლებდნენ ამას (გარდა იმ შემთხვევისა, როდესაც ერს ჰქონდა საპატიო მიზეზი, რომელსაც მიზანშეწონილად მიიჩნევდა გენერალური ასამბლეა), მათ არ უნდა ჰქონოდათ ბალანსის გადახდამდე ასამბლეაში ნებისმიერი ფორმით მონაწილეობის უფლება.

საბჭოს პრეზიდენტმა განაცხადა, რომ რეზოლუცია მიიღეს ერთხმად, მისი რომელიმე წევრის მხრიდან რაიმე წინააღმდეგობის არარსებობის პირობებში.
## რესურსები ინტერნეტში
* 
* 

კატეგორია:გაეროს უშიშროების საბჭოს 1948 წლის რეზოლუციები
კატეგორია:1948 წელი შვეიცარიაში
კატეგორია:გაეროს უშიშროების საბჭოს რეზოლუციები შვეიცარიის შესახებ
გაეროს უშიშროების საბჭოს რეზოლუცია 64

**გაერთიანებული ერების ორგანიზაციის უშიშროების საბჭოს რეზოლუცია 64**, რომელიც მიიღეს 1948 წლის 28 დეკემბერს, აღნიშნავდა, რომ ნიდერლანდებმა არ შეასრულა მოთხოვნები ინდონეზიის რესპუბლიკის პრეზიდენტისა და სხვა პოლიტიკური ბრალდებულების გათავისუფლების შესახებ, რაც მოთხოვნილი იყო გაერთიანებული ერების ორგანიზაციის უშიშროების საბჭოს 63-ე რეზოლუციაში. რეზოლუცია მოითხოვდა, რომ ნიდერლანდებს დაუყოვნებლივ გაეთავისუფლებინა ეს ბრალდებულები და 24 საათის განმავლობაში ანგარიში წარედგინა საბჭოსთვის.

რეზოლუცია მიიღეს რვა ხმით. ბელგიამ, საფრანგეთმა და გაერთიანებულმა სამეფომ თავი შეიკავა ხმის მიცემისგან.

## რესურსები ინტერნეტში
*[Text of the Resolution at undocs.org](https://undocs.org/S/RES/64(1948))

კატეგორია:გაეროს უშიშროების საბჭოს 1948 წლის რეზოლუციები
კატეგორია:გაეროს უშიშროების საბჭოს რეზოლუციები ინდონეზიის შესახებ
კატეგორია:გაეროს უშიშროების საბჭოს რეზოლუციები ნიდერლანდების შესახებ
კატეგორია:1948 წელი ინდონეზიაში
კატეგორია:1948 წელი ნიდერლანდებში
გაეროს უშიშროების საბჭოს რეზოლუცია 56

**გაეროს უშიშროების საბჭოს რეზოლუცია 56**, მიიღეს 1948 წლის 19 აგვისტოს, მას შემდე რაც მიიღეს შეტყობინებები გაეროს მედიატორისგან იერუსალიმის სიტუაციის შესახებ, საბჭომ მთავრობებისა და ხელისუფლების ყურადღება მიაქცია გაეროს უშიშროების საბჭოს რეზოლუცია 54-ზე. საბჭომ გადაწყვიტა, რომ ყველა ჩართულ მხარეს უნდა დაეკისრებინა პირდაპირი პასუხისმგებლობა თავისი ყველა რეგულარული და არარეგულარული ძალის ქმედებებზე, რომ მათ უნდა გამოეყენებინათ ყველა ხელმისაწვდომი საშუალება ზავის გატეხვის თავიდან ასაცილებლად და რომ ნებისმიერ ჯგუფს ან სუბიექტს, რომელიც ამას გააკეთებდა, უნდა ჩაეტარებინა სწრაფი სასამართლო პროცესი.

საბჭომ ასევე გადაწყვიტა, რომ არცერთ მხარეს არ ექნებოდა უფლება დაერღვია ზავი სხვა დარღვევაზე შეურაცხყოფის საფუძველზე და რომ არცერთ მხარეს არ ექნებოდა უფლება მიეღო სამხედრო ან პოლიტიკური უპირატესობები ზავის დარღვევის გზით.

რეზოლუცია მიღებული იქნა ნაწილებად. ამის გამო ხმის მიცემა არ ჩატარდა.

## რესურსები ინტერნეტში
## სქოლიო
0056
კატეგორია:გაეროს უშიშროების საბჭოს რეზოლუციები პალესტინის შესახებ
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1948 წელი ისრაელში
კატეგორია:1948 წელი პალესტინაში
The College Dropout (ალბომი)

***The College Dropout*** არის ამერიკელი რეპერის, კანიე უესტის დებიუტური სტუდიური ალბომი. გამოვიდა 2004 წლის 10 თებერვალს, Roc-A-Fella Records-ისა და Def Jam Recordings-ის მიერ. ალბომის გამოშვებამდე უესტი აღიარებული იყო თავისი საპროდიუსერო მუშაობისთვის ისეთი რეპერებისთვის, როგორებიც არიან ჯეი-ზი და თალიბ კველი, მაგრამ მას მაინც ჰქონდა სირთულეები მუსიკის ინდუსტრიაში დამოუკიდებელ არტისტად ჩამოყალიბებისას. სოლო კარიერის გაგრძელების განზრახვით, მან ხელი მოაწერა ჩანაწერების კონტრაქტს Roc-A-Fella-სთან და 1999 წლიდან, ოთხი წლის განმავლობაში წერდა ალბომს. 

*The College Dropout-ის* პროდუქციას ძირითადად ხელმძღვანელობდა ვესტი და წარმოაჩენდა თავის "Chipmunk Soul" მუსიკალურ სტილს, რომელიც იყენებდა დაჩქარებულ, ტონშეცვლილ ვოკალურ სემპლებს სოულისა და R&B ჩანაწერებიდან; ალბომში ასევე მონაწილეობენ ჯეი-ზი, მოს დეფი, ჯეიმი ფოქსი, სილინა ჯონსონი და ლუდაკრისი და სხვები. მაშინდელი დომინანტური განგსტერული პერსონაჟისგან ჰიპ-ჰოპში განსხვავებით, ვესტის ლირიკა ეხება ოჯახის, თვითშეგნების, მატერიალიზმის, რელიგიის, რასიზმისა და უმაღლესი განათლების თემებს.

*The Collage Dropout* დადებიუტდა მეორე ადგილზე აშშ-ს *Billboard* 200-ში, გაყიდა 441,000 ასლი, გაყიდვების პირველ კვირაში. იგი იყო დიდი მასშტაბის კომერციული წარმატება, 2014 წლისთვის შიდა გაყიდვებით 3,4 მილიონ ასლზე მეტითა და 2020 წელს მიღებული 4× პლატინის სერტიფიკატით, Recording Industry Association of America (RIAA)-ს მიერ. ალბომის რეკლამა გაკეთდა ისეთი სინგლებით, როგორიცაა *"Through the Wire"*, *"Jesus Walks"*, *"All Falls Down"* და *"Slow Jamz"*, რომელთაგან ბოლო ორი მოხვდა *Billboard* Hot 100-ის ტოპ ათეულში, ხოლო *"Slow Jamz"* გახდა ვესტის პირველი ნომერ პირველი სინგლი, როგორც ლიდერი არტისტისთვის.
## ტრეკების ჩამონათვალი
## რესურსები ინტერნეტში
* 
* 
კატეგორია:კანიე უესტი
კატეგორია:ამერიკელი შემსრულებლების ალბომები
კატეგორია:ამერიკელი შემსრულებლების ალბომები ჟანრის მიხედვით
კატეგორია:ამერიკელი შემსრულებლების ჰიპ-ჰოპ ალბომები
კატეგორია:ჰიპ-ჰოპ ალბომები
კატეგორია:2004 წლის ალბომები
გაეროს უშიშროების საბჭოს რეზოლუცია 57

**გაერო-ს უსაფრთხოების საბჭოს რეზოლუცია 57** მიიღეს ერთხმად 1948 წლის 18 სექტემბერს.

რადგან ღრმად იყო შოკირებული პალესტინაში  გაეროს მედიატორის გრაფ ფოლკე ბერნადოტეს სიკვდილით, უსაფრთხოების საბჭომ მოითხოვა გენერალურ მდივნისგან, რომ გაეროს დროშა სამი დღის განმავლობაში ნახევრად დაეშვა. უფლება მისცა მას, რომ სამუშაო კაპიტალის ფონდიდან დაეფარა გაეროს მედიატორის მკვლელობასთან დაკავშირებული ყველა ხარჯი და გადაწყვიტა, რომ იგი წარმოდგენილიყო დაკრძალვაზე პრეზიდენტის ან მის მიერ ამ შემთხვევისთვის დანიშნული პირის მიერ.

## რესურსები ინტერნეტში
*[Text of Resolution at undocs.org](https://undocs.org/S/RES/50(1948))

კატეგორია:გაეროს უშიშროების საბჭოს 1948 წლის რეზოლუციები
კატეგორია:გაეროს უშიშროების საბჭოს რეზოლუციები პალესტინის შესახებ
კატეგორია:1948 წელი პალესტინაში
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1948 წელი ისრაელში
გაეროს უშიშროების საბჭოს რეზოლუცია 63

**გაეროს უშიშროების საბჭოს რეზოლუცია 63** მიიღეს  1948 წლის 24 დეკემბერს, კეთილი საქმეების კომიტეტის ანგარიშის საპასუხოდ, საბჭომ მხარეებს მოუწოდა შეეწყვიტათ საომარი მოქმედებები და გაეთავისუფლებინათ ინდონეზიის რესპუბლიკის პრეზიდენტი და სხვა პოლიტიკური ტყვეები, რომლებიც დააპატიმრეს 1948 წლის 18 დეკემბრის შემდეგ.

საბჭომ დამატებით დაავალა კომიტეტს, რომ მას სრულად და დაუყოვნებლივ ეცნობებინა ტელეგრაფით 1948 წლის 12 დეკემბრის შემდეგ განვითარებული მოვლენების შესახებ და ანგარიში წარედგინა საბჭოსთვის იმ მოთხოვნების შესრულებაზე, რაც მხარეებს წარედგინათ.

რეზოლუცია მიიღეს შვიდი ხმით არცერთის წინააღმდეგ. ბელგია, საფრანგეთი, უკრაინის სსრ და საბჭოთა კავშირი თავი შეიკავეს.

## რესურსები ინტერნეტში
*[Text of the Resolution at undocs.org](https://undocs.org/S/RES/63(1948))

0063
კატეგორია:გაეროს უშიშროების საბჭოს რეზოლუციები ინდონეზიის შესახებ
კატეგორია:1948 წელი ინდონეზიაში
კატეგორია:გაეროს უშიშროების საბჭოს რეზოლუციები ნიდერლანდების შესახებ
კატეგორია:1948 წელი ნიდერლანდებში
გაეროს უშიშროების საბჭოს რეზოლუცია 53

**გაერთიანებული ერების ორგანიზაციის უშიშროების საბჭოს რეზოლუცია 53** მიიღეს 1948 წლის 7 ივლისს, რომელმაც გაითვალისწინა გაეროს პალესტინაში მედიატორის 1948 წლის 5 ივლისს. რეზოლუცია „მიმართავს სასწრაფო მოწოდებას დაინტერესებული მხარეებისაგან, რომ დაეთანხმონ ზავის გახანგრძლივებას იმ პერიოდით, რომელიც შეიძლება გადაწყდეს მედიატორთან კონსულტაციის შედეგად“.

მოცემული ტელეგრამი (S/865) დეტალურად აღწერდა მედიაციას და ზავის ეფექტს პალესტინაში, რომლის ვადა იწურებოდა 1948 წლის 9 ივლისს, და ხაზს უსვამდა ორივე მხარის მიერ შეთანხმების აუცილებლობას ხელშეკრულების ვადის გახანგრძლივებაზე.

რეზოლუცია დამტკიცდა რვა ხმით, ხოლო უკრაინის სსრ, საბჭოთა კავშირმა და სირიამ თავი შეიკავეს ხმის მიცემისგან.

## რესურსები ინტერნეტში
*

კატეგორია:გაეროს უშიშროების საბჭოს 1948 წლის რეზოლუციები
კატეგორია:გაეროს უშიშროების საბჭოს რეზოლუციები პალესტინის შესახებ
კატეგორია:1948 წელი პალესტინაში
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1948 წელი ისრაელში
გაეროს უშიშროების საბჭოს რეზოლუცია 55

**გაერთიანებული ერების უშიშროების საბჭოს რეზოლუცია 55** მიიღეს 1948 წლის 29 ივლისს, მისი მიღების შემდეგ რაც კეთილი ნების კომიტეტმა წარადგინა ანგარიში ინდონეზიაში პოლიტიკური და სავაჭრო მოლაპარაკებების ჩიხში შესვლის შესახებ, საბჭომ მოუწოდა ნიდერლანდების და ინდონეზიის რესპუბლიკის მთავრობებს შეენარჩუნებინათ რენვილის შეთანხმების როგორც სამხედრო, ისე ეკონომიკური ელემენტების მკაცრი დაცვა და დროულად და სრულყოფილად განეხორციელებინათ მისი თორმეტი პოლიტიკური პრინციპი.

რეზოლუცია მიღებული იქნა ცხრა ხმით ნულის წინააღმდეგ; უკრაინის სსრმ და საბჭოთა კავშირმა თავი შეიკავეს.

## რესურსები ინტერნეტში
*

0055
კატეგორია:გაეროს უშიშროების საბჭოს რეზოლუციები ინდონეზიის შესახებ
კატეგორია:გაეროს უშიშროების საბჭოს რეზოლუციები ნიდერლანდების შესახებ
კატეგორია:1948 წელი ინდონეზიაში
კატეგორია:1948 წელი ნიდერლანდებში
გაეროს უშიშროების საბჭოს რეზოლუცია 65

**გაერთიანებული ერების უშიშროების საბჭოს რეზოლუცია 65** მიიღეს 1948 წლის 28 დეკემბერს, რომელიც მოითხოვდა ბატავიაში მყოფი საკონსულო წარმომადგენლებისგან, რომლებზეც მითითება იყო გაერთიანებული ერების უშიშროების საბჭოს 30-ე რეზოლუციაში, წარმოედგინათ სრული ანგარიში ინდონეზიის რესპუბლიკაში არსებული ვითარების შესახებ, რაც უნდა მოიცავდეს ცეცხლის შეწყვეტის ბრძანებების შესრულებას და სამხედრო ოკუპაციის ქვეშ მყოფ ტერიტორიებზე ან იმ რაიონებში არსებულ პირობებს, საიდანაც შეიძლება გაიყვანონ ამჟამად ოკუპაციაში მყოფი შეიარაღებული ძალები.
რეზოლუცია მიიღეს ცხრა დადებითი ხმით, უარყოფითი ხმები არ იყო; უკრაინის სსრ-მა და საბჭოთა კავშირმა თავი შეიკავეს.

## რესურსები ინტერნეტში
* [Text of the Resolution at undocs.org](https://undocs.org/S/RES/63(1948))

0065
კატეგორია:გაეროს უშიშროების საბჭოს რეზოლუციები ნიდერლანდების შესახებ
კატეგორია:გაეროს უშიშროების საბჭოს რეზოლუციები ინდონეზიის შესახებ
კატეგორია:1948 წელი ინდონეზიაში
კატეგორია:1948 წელი ნიდერლანდებში
გაეროს უშიშროების საბჭოს რეზოლუცია 59

**გაეროს უშიშროების საბჭოს რეზოლუცია 59**, მიღებულია 1948 წლის 19 ოქტომბერს, გამოხატავდა შეშფოთებას იმის გამო, რომ ისრაელის დროებით მთავრობას ჯერ კიდევ არ წარუდგენია საბჭოს ანგარიში გაეროს მედიატორის გრაფ ფოლკე ბერნადოტეს და დამკვირვებელი პოლკოვნიკ ანდრე სეროს მკვლელობის საქმის გამოძიების პროგრესის შესახებ. საბჭომ მოითხოვა ისრაელის მთავრობისგან წარედგინა ანგარიში გამოძიებაში მიღწეული პროგრესის შესახებ და მასში მიეთითებინა ღონისძიებები, რომლებიც მიღებული იყო თანამდებობის პირთა დაუდევრობისა ან დანაშაულზე მოქმედი სხვა ფაქტორების შესახებ.

რეზოლუცია ახსენებდა შესაბამის მთავრობებსა და ხელისუფლებას მათ ვალდებულებებს, რომ შეესრულებინათ გაეროს უშიშროების საბჭოს რეზოლუცია 54-სა და გაეროს უშიშროების საბჭოს რეზოლუცია 56-ში დადგენილი მიზნები და პასუხისმგებლობები. საბჭომ დაავალა მთავრობებსა და ხელისუფლებას: მიეცათ აკრედიტებულ გაერო-ს დამკვირვებლებს ჰქონოდათ თავისუფალი წვდომა ყველა იმ ადგილზე, სადაც მათი მოვალეობები შეიძლება მოითხოვდეს წასვლას; გამარტივებულიყო გაერო-ს თვითმფრინავებისთვის მაშინ მოქმედი პროცედურები; სრულად ეთანამშრომლათ ზავის ზედამხედველობის პერსონალთან; ველის მეთაურებს მიეწოდებინათ ინსტრუქციები ყველა იმ შეთანხმების განსახორციელებლად, რომლებიც დაიდო მედიატორის ოფისების მეშვეობით და მიეღოთ გონივრული ზომები ზავის ზედამხედველობის მთელი პერსონალისა და მათი აღჭურვილობის უსაფრთხოების უზრუნველსაყოფად.

საბჭოს პრეზიდენტმა გამოაცხადა, რომ რეზოლუცია მიღებულიყო რაიმე წინააღმდეგობის არარსებობის პირობებში.

## რესურსები ინტერნეტში
* [Text of the Resolution at undocs.org](https://undocs.org/S/RES/59(1948))

0059
კატეგორია:გაეროს უშიშროების საბჭოს რეზოლუციები პალესტინის შესახებ
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1948 წელი ისრაელში
კატეგორია:1948 წელი პალესტინაში